b'\n_START_ARTICLE_\nJur\xc4\x8di\xc4\x8deva pot\n_START_PARAGRAPH_\nJur\xc4\x8di\xc4\x8deva pot je pohodni\xc5\xa1ka pe\xc5\xa1pot, poimenovana po pisatelju Josipu Jur\xc4\x8di\xc4\x8du, ki poteka v dveh odsekih: od Vi\xc5\xa1nje Gore do Muljave in od Muljave do reke Krke. Dolga je 15 km, povpre\xc4\x8den pohodnik pa jo prehodi v treh urah. Leta 1994, ob 150. obletnici pisateljevega rojstva, jo je trasiralo planinsko dru\xc5\xa1tvo Viharnik, njen skrbnik pa je Planinsko dru\xc5\xa1tvo Pol\xc5\xbe Vi\xc5\xa1nja Gora. Organiziran pohod po njej je na prvo soboto v marcu, kar simbolizira pistaljevo rojstvo 4. marca 1844.\n_START_SECTION_\nRazlaga poti\n_START_PARAGRAPH_\nPot se pri\xc4\x8dne v Vi\xc5\xa1nji Gori, kjer je Josip Jur\xc4\x8di\xc4\x8d obiskoval osnovno \xc5\xa1olo, nadaljuje pa po poteh, ki jih je vsakodnevno prehodil od doma\xc4\x8de vasi Muljava do \xc5\xa1ole. Nekateri kraji se pojavijo tudi v njegovih delih, kot na primer grad Roje v delu Grad Rojinje, najbolj poznani pa sta Vi\xc5\xa1nja Gora iz Kozlovske sodbe v Vi\xc5\xa1nji Gori in Muljava iz Desetega brata. Na Muljavi je mo\xc5\xbeen tudi ogled Jur\xc4\x8di\xc4\x8deve rojstne hi\xc5\xa1e. Leta 1998 pa je bila dodana \xc5\xa1olska pot od Muljave do Krke, kjer je pisatelj obiskoval osnovno \xc5\xa1olo med letoma 1851 in 1855. Zaradi neuspeha ga je o\xc4\x8de leta 1855 prepisal v osnovno \xc5\xa1olo Vi\xc5\xa1nja Gora. Obiskovalci poti pa se sre\xc4\x8dajo tudi z znamenitostmi tamkaj\xc5\xa1njih vasi, med drugim z izvirom Krke.'